CELEX: 31978R2454
Language: hr
Date: 1978-09-19 00:00:00
Title: Uredba Vijeća (EEZ) br. 2454/78 od 19. rujna 1978. o sklapanju Sporazuma u obliku razmjene pisama o izmjeni Sporazuma između Europske ekonomske zajednice i Kraljevine Norveške radi prilagodbe određenih tarifnih oznaka

02/Sv. 022
            
            
               HR
            
            
               Službeni list Europske unije
            
            
               27
            
         31978R2454
   
               L 303/1
            
            
               SLUŽBENI LIST EUROPSKE UNIJE
            
            
               19.09.1978.
            
         
      UREDBA VIJEĆA (EEZ) br. 2454/78
   od 19. rujna 1978.
   o sklapanju Sporazuma u obliku razmjene pisama o izmjeni Sporazuma između Europske ekonomske zajednice i Kraljevine Norveške radi prilagodbe određenih tarifnih oznaka
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da nakon izmjena proizašlih iz preporuke Vijeća za carinsku suradnju od 18. lipnja 1976. te određenih autonomnih izmjena Zajedničke carinske tarife i Norveške carinske tarife treba prilagoditi određene tarifne oznake u Sporazumu između Europske ekonomske zajednice i Kraljevine Norveške (1);
   budući da je, osim toga, potrebno izmijeniti gore navedeni Sporazum kako bi se uveo pojednostavljeni postupak prilagodbe tarifnih oznaka u slučaju novih izmjena tarifa ugovornih stranaka,
   DONIJELO JE OVU UREDBU:
   Članak 1.
   Sporazum u obliku razmjene pisama o izmjeni Sporazuma između Europske ekonomske zajednice i Kraljevine Norveške odobrava se u ime Zajednice.
   Tekst Sporazuma priložen je ovoj Uredbi.
   Članak 2.
   Predsjednik Vijeća ovlašćuje se za imenovanje osobe ovlaštene za potpisivanje Sporazuma kako bi on bio obvezujući za Zajednicu.
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   Primjenjuje se s učinkom od 1. siječnja 1978.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. rujna 1978.
      
         
            Za Vijeće
         
         
            Predsjednik
         
         H.-D. GENSCHER
         
      
   
   
      (1)  SL L br. 171, 27.6.1973., str. 2.